अचानकमार-अमरकंटक संरक्षित जैवमंडल
अचानकमार-अमरकंटक संरक्षित जैवमंडल (Achanakmar-Amarkantak Biosphere Reserve) भारत के मध्य प्रदेश और छत्तीसगढ़ राज्यों में एक 3835.51 वर्ग किमी क्षेत्रफल पर विस्तारित संरक्षित जैवमंडल है। इसका 68.1% क्षेत्र छत्तीसगढ़ के मुंगेली ज़िले, 16.2% मध्प प्रदेश के अनूपपुर ज़िले और 15.7% मध्प प्रदेश के डिंडौरी ज़िले में है। इस संरक्षित जैवमंडल की स्थापना सन् 2005 में हुई थी। अचानकमार वन्य अभयारण्य इसी संरक्षित क्षेत्र का भाग है।